Robert Kaliňák

Robert Kaliňák (sündinud 11. mail 1971 Bratislavas) on Slovakkia sotsiaaldemokraatlik poliitik, alates 25. oktoobrist 2023 Slovakkia asepeaminister ja kaitseminister. Ta oli 4. aprillist 2012 kuni 12. märtsini 2018 Slovakkia siseminister.

Ta sündis aastal 1971 Bratislavas meremehest isa ja kooliõpetajast ema pojana. Pärast masinaehitustehnikumi lõpetamist astus ta aastal 1989 Bratislava Comeniuse ülikooli, mille õigusteaduskonna lõpetas aastal 1995. Sametrevolutsiooni ajal oli ta üliõpilasliikumise koordinatsioonikomitee liige. Aastal 1999 avas ta partneritega restoraniketi "Steam & coffee". Õige varsti pärast poliitikasse minekut lahkus ta ärimaailmast.

Ta oli aastal 1999 erakonna "Suund - Sotsiaaldemokraatia" asutajaliige. Aastast 2001 kuulus ta erakonna juhatusse, aastast 2004 oli erakonna aseesimees.

Kategooria:Slovakkia poliitikud
Kategooria:Kaitseministrid
Kategooria:Siseministrid
Kategooria:Siseministrid
Kategooria:Sündinud 1971